S-Video

S-Video (), раздзельны відэасігнал — кампанентны аналагавы відэаінтэрфейс, які прадугледжвае паасобную перадачу складальнікаў відэасігнала: яркасці Y сумесна з сінхрасігналам, і колернасці С (сумесна з сінхранізацыяй колеру), якія перадаюцца па дзвюм асобным лініям сувязі, з хвалевым супраціўленнем 75 Ом. Асобная перадача яркасці і колернасці забяспечвае больш высокую якасць выявы, чым кампазітныя стандарты, бо пры гэтым адсутнічаюць узаемныя перашкоды пры падзяленні сігналаў. Інтэрфейс S-Video ужываецца толькі для перадачы сігналу тэлебачання стандартнай выразнасці і непрыдатны для HDTV. Для перадачы гуку патрэбны асобны кабель.
200 px|thumb|Частотная характарыстыка сігналаў S-Video на стандартным канале шырынёй 6 МГц

 Гісторыя 
Інтэрфейс быў распрацаваны фірмай JVC пад канец 1980-х гадоў для ўжывання ў відэамагнітафонах і відэакамерах паўпрафесійнага фармату S-VHS для перадачы паміж прыладамі кампанентнага відэасігналу з мінімальнымі стратамі. Арыгінальны раздым S-Video быў чатырохкантактным. У далейшым гэты тып раздыма атрымаў шырокае распаўсюджванне і стаў выкарыстоўвацца ў прыладах іншых відэафарматаў, у тым ліку лічбавых, а таксама ў камп’ютарах, і быў абсталяваны дадатковымі кантактамі.

У цяперашні час разнастайныя тыпы раздымаў S-Video ўжываюцца ў асноўным для вываду відарыса, які фармуецца відэакартай камп’ютара, а таксама відэасігналу з відэакамеры ці гульнявых апаратаў на бытавыя тэлевізары ці падобную хатнюю відэатэхніку.

 Тэхнічныя асаблівасці 
Відэасігнал у сістэме SECAM абмежаваны шырынёй 3,8 МГц, што ў разліку 1 МГц = 80 ліній, дазваляе сфарміраваць на экране толькі 300—320 ліній. У сістэме PAL спецыяльны, досыць складаны (і дарагі) фільтр (грабеністы фільтр ці фільтр-грабянец) дазваляе з большым ці меншым поспехам вылучыць сігнал яркасці «па-над» колернасцю.

Істотнай перавагай дадзенага далучэння (у параўнанні з больш простым кампазітным, на адным «цюльпане») з'яўляецца тое, што сігналы яркасці () і колернасці () выявы праходзяць асобна. Такім чынам яны ніколі не знаходзяцца ў кампазітным рэжыме і на вертыкальных краях шматколерных абласцёў выявы не з'яўляюцца кропкі сканавання крос-яркасці.
Акрамя таго, няма патрэбы фільтраваць лініі яркасці на тэлевізары, каб пазбавіцца ад колернасці сігналу, што дазваляе павялічыць прапускную здольнасць і, адпаведна, разрозненне экрана па гарызанталі. Вядома, разрозненне па-ранейшаму абмяжоўваецца ЭПТ кінескопа, але гэта відавочнае паляпшэнне.

У сучасных відэакартках камп'ютараў ужываюцца некалькі варыянтаў раздыму S-Video з рознай колькасцю кантактаў. Як правіла, выхад (ці відэаўваход-відэавыхад) відэасігналу з відэакарткі з дапамогай перахадніка ажыццяўляецца на кампанентны выхад.
4-кантактны раздым S-Video супадае з раздымам mini-DIN для далучэння клавіятуры Mac, але гэта толькі механічнае супадзенне.

Перахаднік «S-Video — цюльпан» даволі просты: для гэтага «зямля» далучаецца да «зямлі» цюльпана, а сігнал яркасці Y, змешваецца праз шунтавы кандэнсатар ёмкасцю 470 пФ з сігналам колернасці C і далучаецца да цэнтральнай жылы.

 Апісанне вывадаў 
 4 PIN S-Video 

№ вывадуІмяАпісанне1GNDАгульны провад яркаснага (Y) сігнала2GNDагульны провад колернага (С) сігнала3YЯркасны (Y) сігнал4CКолерны (С) сігнал

 7 PIN S-Video 

№ вывадуНа відэакартах ATIНа відэакартах nVidiaНа ноўтбуках LG, прадуктах Intel, Apple Power Macintosh 6100AV/7100AV/8100AV і Apple PowerBook1Агульны провад яркаснага (Y) сігналу2Агульны провад колернага (С) сігналу3Яркасны (Y) сігнал4Колерны (С) сігналКолерны (С) сігнал ці кампанентны (PR) чырвоны5Агульны провад кампазітнага (V) «Відэа» сігналакампазітны сігнал (V) «Відэа» ці кампанентны (PB) сіні (для ноўтбука LG)6Не задзейнічаныКампазітны сігнал (V) «Відэа» ці кампанентны (PB) сініАгульны провад кампазітнага «Відэа» сігнала (для ноўтбука LG)7Кампазітны сігнал (V) «Відэа»Не задзейнічаны

 Гл. таксама
 SCART-раздым
 RCA-раздым (AV-раздым)
 Кампанентны раздым(YPbPr-раздым)
 HDMI-раздым

Катэгорыя:Відэа
Катэгорыя:Тэхналогіі тэлебачання
Катэгорыя:Кабельныя раздымы